**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. október 26-án 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Tima Zoltán Ferenc

Szórád Zoltán

képviselők

**Távol van**: Gyenge András

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Gyenge András képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**54/2016.(X.26.) önkormányzati határozat**

Nagyacsád Község Önkormányzatának képviselő-testülete 2016. október 26-i ülésének napirendjét az alábbiak szerint határozza meg:

1. Iskolai körzethatár meghatározása

Előadó: polgármester

1. Pápakörnyéki Önkormányzatok Feladatellátó Társulás Társulási Megállapodás módosítása

Előadó: polgármester

1. Tulajdonosi hozzájárulás kérésének tárgyalása

Előadó:polgármester

1. Nagyacsádi Sportegyesület támogatása

Előadó: polgármester

1. Vegyes ügyek

Előadó: polgármester

Napirendek tárgyalása:

1. **Iskolai körzethatár meghatározása**

Előadó: polgármester

Szalóky Nándor polgármester elmondja, hogy a nemzeti köznevelésről szóló 2011. évi CXC. tv. 50.§ (8) bekezdése alapján a kormányhivatal a 2016/2017. tanévre vonatkozóan is meghatározza és közzéteszi az iskolák felvételi körzeteit.

A nevelési-oktatási intézmények működéséről és a köznevelési intézmények névhasználatáról szóló 20/2012. (VII.31.) EMMI rendelet 24. § (1) bekezdése szerint eljárva a felvételi körzetek megállapításához a Veszprém Megyei Kormányhivatal minden év november utolsó napjáig beszerzi a Veszprém megyében található valamennyi, érintett önkormányzat véleményét.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**55/2016(X.26.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nagyacsád Község vonatkozásában jóváhagyja.

Nagyacsád község jegyzőjének nyilvántartásában halmozottan hátrányos helyzetű általános iskolába járó gyermekek létszáma 0 fő.

Határidő: 2016. november 30.

Felelős: polgármester, aljegyző

**2.)Pápakörnyéki Önkormányzatok Feladatellátó Társulás Társulási Megállapodás módosítása**

**Előadó: polgármester**

Szalóky Nándor polgármester elmondja, hogy a Társulási Megállapodás módosítására azért van szükség, mert Bakonypölöske és Nagytevel a házi segítségnyújtási feladatokat a Tárulásban kívánja ellátni, Béb település viszont kilép a házi segítségnyújtás feladatból.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**56/2016(X.26.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 16. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

Határidő: Azonnal

Szalóky Nándor polgármester elmondja, hogy az intézményi térítési díj jóváhagyására is szükség van. Nagyacsádot nem érinti, mert a házi segítségnyújtást a Fix Pont Feladatellátó Társulás keretében látja el.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**57/2016(X.26.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 19/2016 (X. 17.) határozatával jóváhagyott intézményi térítési díj önkormányzati rendeletben történő megállapításával egyetért.

Határidő: Folyamatos

Felelős: Polgármester

**3.)Tulajdonosi hozzájárulás kérésének tárgyalása**

**Előadó:polgármester**

Szalóky Nándor polgármester elmondja, hogy az Elektroszer Kkt. az E.ON Zrt megbízásából földkábeles csatlakozóvezetéket épít Nagyacsád külterület 063/6 hrsz-ú ingatlan villamos energia ellátásához. Kérika 037/1 hrsz-ú szakaszra a tulajdonosi hozzájárulás megadását.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**58/2016(X.26.) önkormányzati határozat**

Nagyacsád Község Önkormányzat Képviselő-testülete úgy döntött, hogy az Elektroszer Kkt. (8200 Veszprém, Hajnal u. 28.) részére a 063/6 hrsz-ú ingatlan villamos energia ellátása kiépítéséhez az erősáramú földkábeles csatlakozó vezeték közterületet (Nagyacsád külterület 037/1) érintő szakaszára tulajdonosi hozzájárulást megadja.

Felelős: polgármester

Határidő: azonnal

**4.)Nagyacsádi Sportegyesület támogatása**

**Előadó: polgármester**

Szalóky Nándor polgármester elmondja, hogy megalakult ismét a focicsapat, melyhez egy egyesületet is létre kellett hozni. Vannak számlák, amiket már eddig is ki kellett volna fizetni,. Pl. játékos átigazolás, cipő.Az elindulás elég költséges, javasolja, hogy 300.000.- Ft-tal támogassa az önkormányzat.

Szakács Balázsné alpolgármester megkérdezi, hogy elég lesz-e az összeg?

Szalóky Nándor polgármester elmondja, hogy szerinte igen, de nem látja még a teljes működési kiadást.

Tima Zoltán képviselő megkérdezi, hogy régen mennyi volt?

Szórád Zoltán képviselő elmondja, hogy a legtöbb 900 e Ft volt, amit kaptak.

Szalóky Nándor polgármester elmondja, hogy bízik benne, hogy elég lesz az összeg.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**59/2016(X.26.) önkormányzati határozat**

Nagyacsád község Önkormányzat Képviselő-testülete úgy döntött, hogy 300.000.- Ft támogatást nyújt a Nagyacsád Sportegyesület (8521 Nagyacsád, Deák F. u. 1-3.) részére. Felhatalmazza a polgármestert a támogatási szerződés aláírására.

Felelős: polgármester

Határidő:azonnal

**5.)Vegyes ügyek**

**Előadó: polgármester**

Szalóky Nándor polgármester elmondja, hogy a szennyvíz telep villamosenergia ellátása eddig ideiglenes transzformátor állomásról működött. Szükséges a végleges mérőhely kialakítása, mert ennek hiányában bármikor lekapcsolhatja az E-On.

Szórád Zoltán képviselő elmondja, hogy régen az oszlopok végig megvoltak, és oda volt tervezve a transzformátor állomás.

Szalóky Nándor polgármester elmondja, hogy a Rákóczi u. végére volt tervezve, de az E.ON nem engedte. Az új transzformátor állomást november 11-én csinálja az EON, és addig nekünk is le kell rakni a vezetéket. Van egy árajánlat, ami 1.576.600.- Ft, de még vár egy árajánlatot, ami remélhetőleg kevesebb lesz. Az elkészíttetése viszont sürgős. Javasolja, hogy ezen összeg határig hatalmazza fel a testület az elkészíttetéssel, azzal, hogy a rendelkezésre álló legolcsóbb ajánlatot fogadja el.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**60/2016(X.26.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nagyacsád szennyvíztisztító telep transzformátor állomását megépítteti maximum bruttó 1.576.600.- Ft összeghatárig. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. október 26 -i nyilvános ülést 17 óra 50 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**